Hotelontvangsman skuldig aan kaartbedrogFoto: Stevepb/Pixabay.com ŉ 37-jarige man is in die Ermelo-streekhof in Mpumalanga skuldig bevind aan kaartbedrog. Kapt. Dineo Lucy Sekgotodi, woordvoerder van die Valke, het Dinsdag gesê die man, Oscar Ngcungama, is op 29 Mei 2009 in hegtenis geneem tydens ŉ klopjag by ŉ plaaslike hotel in Ermelo waar hy as ŉ ontvangspersoon gewerk het. “Hy het ŉ onwettige kaartmasjien gebruik om kliënte se betalings te verwerk en die geld te buit. Die valke het op die masjien beslag gelê tydens sy inhegtenisneming.” Ngcungama is Vrydag skuldig bevind en vandeesweek gevonnis. Hy is tot drie jaar tronkstraf gevonnis of die opsie gegun om ŉ R40 000-boete te betaal.